*Kitos reikšmės – Dembava (reikšmės).*

| Dembava |
| --- |
| [[Vaizdas:Dembavos daugiabučiai, Panevėžio rajone.jpg|{{#if:|270px]]Renovuoti Dembavos daugiabučiai |
|  |
| 

DembavaDembava

 |
| 55°43′59″š. pl. 24°24′36″r. ilg.﻿ / ﻿55.733°š. pl. 24.410°r. ilg.﻿ / 55.733; 24.410﻿ (Dembava)Koordinatės: 55°43′59″š. pl. 24°24′36″r. ilg.﻿ / ﻿55.733°š. pl. 24.410°r. ilg.﻿ / 55.733; 24.410﻿ (Dembava) |
|  |
| **Apskritis** | Panevėžio apskrities vėliava Panevėžio apskritis |
| **Savivaldybė** | Panevėžio rajono savivaldybės vėliava Panevėžio rajono savivaldybė |
| **Seniūnija** | Velžio seniūnija |
|  |
| **Gyventojų** (2021) | 2 447  |
|  |
| 

| Vietovardžio kirčiavimas  (2 kirčiuotė)  |
| --- |
|
| *Vardininkas:* | Dembavà |
| *Kilmininkas:* | Dembãvos |
| *Naudininkas:* | Dembãvai |
| *Galininkas:* | Dembãvą |
| *Įnagininkas:* | Dembavà |
| *Vietininkas:* | Dembãvoje |

 |

**Dembava** – kaimas Panevėžio rajono savivaldybėje, prie  **121**  Anykščiai–Troškūnai–Panevėžys  kelio, 3 km į rytus nuo Panevėžio, Velžio seniūnijoje; faktiškai rytinis Panevėžio priemiestis. Seniūnaitijos centras. Dembava – didžiausia Panevėžio rajono gyvenvietė. Išsidėsčiusi kairiajame Nevėžio krante. Per Nevėžį nutiestas Pajuosčio tiltas. Veikia paštas (LT-38016), medicinos punktas, vaikų darželis, kultūros namai, biblioteka.

Geografija
----------

1975 m. medyje įrengtas namelis, vadinamas „Gandralizdžiu"
Dembava yra išsidėsčiusi kairiajame Nevėžio upės krante. Kiek žemiau Nevėžis yra patvenktas, todėl palei Dembavą yra susiformavusios Ekrano marios – didžiausias upės plotis yra 147 metrai, o didžiausias gylis 7 metrai. Dembavos pusėje palei Ekrano marias yra gausu maudyklų. Ties ryčiausia Dembavos vieta į Nevėžį įteka Juostos upė – šioje vietoje Nevėžis seklus, daug vandens augmenijos. Nevėžio krantai Dembavos pusėje lėkšti, vietomis išdėti betoniniais blokais, norint sulaikyti bangų mūšą į krantą. Per miestelį teka Dembavos upelis – kadaise buvusi natūrali vandens tėkmė, dabar likęs tik numelioruotas griovys, dalis šio upelio teka po žeme. Dembavoje yra pušynas – šiame pušyne vyksta įvairūs kultūriniai renginiai, Dembavos progimnazijos sporto varžybos. Dembavą nuo Panevėžio miesto skiria Staniūnų miškas – 102 ha ploto mišrusis miškas. Miške dideles teritorijas užima šlapynės. Be to, šiame miške yra pagrindinė Panevėžio miesto ir rajono vandenvietė. Miškas pasižymi didele lapuočių medžių procentine dalimi, gausu beržų ir ąžuolų. Didelę dalį kaimo ploto seniau užėmė pievos ir krūmynai, kurie vėliau buvo iškirsti ir jų vietoje atsirado nauji gyvenamieji kvartalai. Reljefas gyvenvietėje lygus, nėra kalvų ar įdubų.

Istorija
--------

XVIII a. pabaigoje – XX a. pradžioje Dembava buvo Pajuosčio dvaro palivarkas. Yra per Pirmąjį pasaulinį karą žuvusių rusų karių kapai. Po Antrojo pasaulinio karo Dembavos pušyne buvo laidojami nužudyti Lietuvos partizanai, kurių atminimui 1991 m. buvo pastatytas kryžius ir paminklinis akmuo.

1953–1993 m. buvo sodininkystės tarybinio ūkio centrinė gyvenvietė. 1991 m. įsteigta Dembavos pagrindinė mokykla.

Gyventojai
----------

|  |
| --- |
|  **Demografinė raida tarp 1903 m. ir 2021 m.** |
| **1903 m.** | **1936 m.** | **1959 m.sur.** | **1970 m.sur.** | **1979 m.sur.** | **1985 m.** |
| 54 (palivarke) | 66 | 278 | 666 | 973 | 1 382 |
| **1989 m.sur.** | **2001 m.sur.** | **2011 m.sur.** | **2021 m.sur.** | **-** | **-** |
| 2 089 | 2 397 | 2 450 | 2 447 | - | - |
| 

| Demografinės raidos histograma |
| --- |
| 
 |

 |

Dėl palankios geografinės padėties (rytinis Panevėžio miesto priemiestis), nedidelio atstumo nuo miesto centro, patogaus susisiekimo ir palankios gamtinės aplinkos, Dembava yra mėgstama gyvenvietė tarp Panevėžio rajono gyventojų. Dėl šių priežasčių, Dembavoje gyventojų skaičius nuolatos auga. Į gyvenvietę kursuoja 2 miesto maršrutiniai autobusai.

Dembavos panorama

Ekonomika
---------

Dembavoje veikia keletas didesnių įmonių – UAB „Dembavos medelynas", UAB „Midenė", UAB „Panevėžio melioracija". Taip pat yra Panevėžio karo prievolės centras. Šiltuoju metu laiku veikia UAB „Dembavos šiltnamiai". Dėl palankios geografinės ir gamtinės aplinkos, Dembavoje kuriasi nemažai pasiturinčių gyventojų, todėl žemės kaina šioje gyvenvietėje yra smarkiai išsaugusi.

Sportas
-------

* FK Dembava (futbolo klubas);
* Namų rungtynes žaidžia Žemynos progimnazijos stadione, Panevėžyje.

Šaltiniai
---------

1. ↑  Aldonas Pupkis, Marija Razmukaitė, Rita Miliūnaitė. Vietovardžių žodynas. – Vilnius, Mokslo ir enciklopedijų leidybos institutas, 2002. ISBN 5-420-01497-1. // (internetinis leidimas) [sudarytojai Marija Razmukaitė, Aldonas Pupkis]. ISBN 978-9955-704-23-2.
2. ↑  Dembavos biblioteka
3. ↑  *Apie mus*, Gandralizdis. Nuoroda tikrinta 2021-07-23.
4. ↑  *Dembava*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003. 601 psl.
5. ↑  *Lietuvos TSR kaimo gyvenamosios vietovės 1959 ir 1970 metais (Visasąjunginių gyventojų surašymų duomenys)*. Vilnius: Centrinė statistikos valdyba prie Lietuvos TSR Ministrų tarybos, 1974.
6. ↑  *Lietuvos TSR kaimo gyvenamosios vietovės (1979 metų Visasąjunginio gyventojų surašymo duomenys)*. Vilnius: Lietuvos TSR Centrinė statistikos valdyba, 1982.
7. ↑  *Dembava*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 407
8. ↑  *Kaimo gyvenamosios vietovės (1989 metų Visuotinio gyventojų surašymo duomenys)*. Vilnius: Lietuvos Respublikos Statistikos departamentas, 1993.
9. ↑  *Panevėžio apskrities gyvenamosios vietovės ir jų gyventojai*. Vilnius: Statistikos departamentas, 2003.
10. ↑  *Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai*. Vilnius: Statistikos departamentas, 2013. Suarchyvuota 2022-04-08.
11. ↑  *Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai*. Vilnius: Statistikos departamentas, 2022.

Literatūra
----------

* Žemės vaisiai: istorinė publicistika apie Panevėžio rajono, Velžio seniūnijos, Dembavos kaimo bendruomenės įsikūrimo pradžią / Vidutė Emilija Sereikienė. – Jonava: Jonava, 2003. – 179 p.: iliustr. – ISBN 9955-417-94-3

Nuorodos
--------

* Dembavos svetainė internete Archyvuota kopija 2010-01-28 iš Wayback Machine projekto.

|  |
| --- |
| Aplinkinės gyvenvietės |
|  | PANEVĖŽYS – 3 km | Pajuostis – 1 km |  |  |
|  |  |  |
|  |  |  |